**„B-Ready” (Indeks spremnosti za poslovanje ili *Budite spremni*) će potkopati radnička prava i socijalnu zaštitu**

*Bez obzira na razrađenu metriku i obećanja kako će uključiti standarde rada, B-Ready će promovirati urušavanje standarda rada širom planete i potkopati socijalnu zaštitu.*

Indeks spremnosti za poslovanje (“B-Ready”) ocjenjuje države u deset različitih „tema“ koje utječu na poslovno okruženje i rangira države na osnovu dobijenih ocjena. Odnos između radnika i njihovih poslodavaca ne može se, između ostaloga, karakterizirati jednostavnim zbirom metrika; ovo je jedan upitan odnos zasnovan na pravnom okviru pregovora, potpomognut socijalnim dijalogom. B-Ready smatra da se ovim postiže ravnoteža između potrebe za zaštitom radnika i potrebe preduzeća da imaju fleksibilnost, ali ne uspijeva u tome. Na način kako je sada zamišljen, B-Ready će promovirati niske plate i neizvjestan rad, dok u isto vrijeme potkopava socijalnu zaštitu. Sindikate brine činjenica da ovo služi kao nastavak trke država ka dnu, na osnovu pristrasnih kriterija i loše pripremljene metodologije.

B-Ready prati i, u određenoj mjeri, promovira mjere koje su temeljno važne za radnike, uključujući slobodu udruživanja, kolektivno pregovaranje, ukidanje dječijeg rada, nediskriminaciju i zaštitu zdravlja i sigurnosti na radu. Ovo je pozitivan korak. Ali, ovaj projekat samo razmatra socijalne pogodnosti onoga što zakon *de facto* propisuje. Dok gotovo sve države svijeta propisuju u zakonima određeni stepen zaštite zdravlja i sigurnosti na radu, primjena zakona i njegovi utjecaji ostaju relevantna mjera za razumijevanje uslova rada. Nadalje, MOR Temeljni principi i Prava na rad su daleko više od puke liste za provjeru, kojom se oni odmjeravaju u odnosu na druge faktore. Način na koji je trenutno zamišljen, B-Ready ne promovira dostojanstven rad u svijetu, niti će dosljedno promovirati MOR temeljne standarde rada, već će umjesto toga služiti da potkopa funkcionalna tržišta rada tako što će sav teret prebaciti na rezanje troškova i zaštitu radnika.

MKS je zabrinut i zbog metodologije i politika u vezi sa načinom kako je zamišljena tema o radu u izvještaju B-Ready i kako bi se ovo moglo provesti u djelo, te se mi stoga protivimo uključivanju ove teme u rangiranje koje provodi B-Ready. S tim u vezi, mi se slažemo sa Vanjskim odborom za analizu kojeg je Svjetska banka angažirala 2020. godine da istraži navode iz Izvještaja o poslovanju (*Doing Business Report*), kojim se daje preporuka da Banka može koristiti indikator „Obnoviti i unaprijediti 'zapošljavanja radnika' u okviru indikatora za izradu izvještaja Doing Business, ali da ne može izvršiti rangiranje država po osnovu takvih informacija.“

**Pristup izvještaja B-Ready kod ocjenjivanja promovira niske plate i neizvjesnost**

* Dok B-Ready dodjeljuje bodove državama koje imaju minimalnu platu u privatnom sektoru (Indikator 1.1.1) – propisanu zakonom ili dogovorenu kolektivnim ugovorom – ni u jednom trenutku se ne razmatra pitanje dovoljnosti minimalne plate. Nadalje, sistem ocjenjivanja ozbiljno potkopava ciljeve dovoljnosti. Ne samo da su bodovi dodijeljeni za postojanje minimalne plate potkopani bodovima dodijeljenim za plate koje ne predstavljaju teret za preduzeća (Indikator 1.2.2), već je i indikator plate dodatno urušen težinom koja se daje niskim troškovima rada u strukturi ankete u preduzećima u vezi zapošljavanja (Indikator 3.2).

Određivanje minimalne plate je složen društveni proces koji se ne može svesti na jednu mjeru zasnovanu na izračunima ekonomista, niti se može prepustiti jednostavnoj procjeni preduzeća da utvrde da li bi mogla zaposliti veći broj radnika sa nižim platama – koju ne prati nikakva analiza da li je njihovo poslovanje u stvari produktivno i da li raste.

* Po sličnom principu, B-Ready dodjeljuje bodove državama koje moraju isplatiti otpremninu i dostaviti pismo u kojem se izražava namjera o otpuštanju radnika (Indikator 1.1.5). Ali, po istom mehanizmu kao i kod plata, potkopava ove bodove djelovanjem u dva pravca: prvo, dodjelom dodatnih bodova za fleksibilnost u rješavanju ovih pitanja (Indikator 1.2.5), a konačno i davanjem velike važnosti procjeni kojom preduzeća utvrđuju da li se u njihovoj državi zahtijeva tegoban period prije otpuštanja radnika ili iznos otpremnine (Indikator 3.2).
* Nadalje, B-Ready promovira neizvjestan rad kažnjavanjem svakog ograničenja upotrebe ugovora na određeno vrijeme (Indikator 1.2.1). B-Ready očito ne uviđa nikakvu društvenu korist od ovih ograničenja, za razliku od politika, poput standarda minimalne plate, zahtjeva za otpuštanjem i zaštite zdravlja i sigurnosti na radu.

Ovo je pogrešno. U vrijeme kada poslodavci postaju sve veća gospoda prilikom izbjegavanja zakonom propisanih zahtjeva u okviru ugovora o radu, pogodnosti koje primaju radnici zahvaljujući stabilnosti dugoročnih ugovora o radu su važne kao vrijednost koju B-Ready pronalazi u ovim drugim indikatorima.

Konačno, B-Ready promovira izuzetno dugo radno vrijeme na način da pozitivno ocjenjuje države na osnovu postojanja prekovremenog i noćnog rada (Indikator 1.2.1). Dok se dodjeljuju dodatni bodovi za one države koje propisuju premiju na platu za prekovremeni rad, ovo ipak ostaje problematično pitanje jer se čini da B-Ready daje prednost državama u kojima je dominantna učestalost takvog rada.

* Veliki broj politika osigurava moguće pogodnosti za radnike, preduzeća, ili oboje, ali B-Ready sistematski umanjuje te pogodnosti, tako što na primjer ignorira pogodnosti za preduzeća koje primjenjuju mjere zaštite zdravlja i sigurnosti na radu ili poduzimaju mjere da zabrane dječiji ili prisilni rad. Moderno radno mjesto i moderna ekonomija zahtijevaju da se razmotre mnogo šira pitanja od ovih pukih redukcionističkih tumačenja onoga što je neophodno da se pokaže poštovanje prema temeljnim pravima radnika.

**B-Ready kažnjava sveobuhvatne sisteme socijalne zaštite**

* Dok B-Ready dodjeljuje bodove za javno osiguranje od nezaposlenosti, zdravstvene zaštite i starosne penzije, njegov bodovni sistem potkopava suštinsko osiguranje ovih ključnih socijalnih zaštita jer strogo kažnjava finansiranje socijalne zaštite iz doprinosa poslodavca. U stvari, čini se metodologija B-Ready dodjeljuje više bodova za sistem socijalne zaštite zasnovan na prethodnim doprinosima.

Sistemi socijalne zaštite finansirani iz poreza sve više finansiraju male, ciljane programe (tj., socijalnu pomoć) umjesto široki obim socijalne sigurnosti. Dok sistemi koji se finansiraju iz poreza mogu biti od velike pomoći za osiguranje socijalne zaštite onima koji nisu bili u mogućnosti da dovoljno izdvajaju za sebe, takve sisteme treba prihvatati kao dopune socijalne sigurnosti široke osnove kojoj doprinose i poslodavci i zaposleni, a ne kao njegovu zamjenu.

B-Ready daje prednost rezanju socijalne zaštite zasnovane na doprinosima, što je radikalno i opasno, te odstupa od dogovorenih međunarodnih standarda rada – uključujući MOR Konvencije br. 102 – i nedavno preuzetih obaveza prema socijalnoj zaštiti. Naročito, Rezolucija i Zaključci Međunarodne konferencije rada o socijalnoj sigurnosti iz 2021. godine – koju su jednoglasno usvojile vlade, organizacije poslodavaca i radnika – pozivaju države članice da „dopune sisteme socijalne zaštite, osiguranjem dovoljnih i većih nivoa doprinosa za socijalnu sigurnost zasnovanu na solidarnosti u finansiranju i pravednoj podjeli doprinosa između poslodavaca i radnika“. Nadalje, pristup B-Ready odstupa od nedavno dogovorene Zajedničke izjave o principima o finansiranju univerzalne socijalne zaštite koju je usvojilo Globalno partnerstvo o univerzalnoj socijalnoj zaštiti – u čijem sastavu je i sama Svjetska banka – koja još jednom naglašava važnost i sistema zasnovanog na doprinosima i finansiranju iz poreza i poziva na sveobuhvatnu mješavinu izvora finansiranja.

* Dok država dobija 16,68 bodova za osiguranje od nezaposlenosti, zdravstvenu zaštitu i starosnu penziju (Indikatori 2.1.1, 2.1.2, 2.1.3), dobija 16,68 dodatnih bodova za finansiranje u cjelosti ovih pogodnosti iz poreza (Indikatori 2.1.1, 2.1.2, 2.1.3). Dobije 9,68 bodova za odsustvo bilo koje zakonske obaveze prema direktnom plaćanju ovih pogodnosti (Indikator 1.2.3) i još 33,33 bodova za male troškove doprinosa za pogodnosti, kako je utvrđeno u analizi poslodavaca (Indikator 3.1.1).

Prema ovom obračunu, zaobilaženje obaveze poslodavaca prema plaćanju doprinosa za socijalnu zaštitu vrijedi gotovo četiri puta više bodova (59,69 bodova) nego samo osiguranje sredstava za ovu socijalnu zaštitu (16,68). Država u kojoj poslodavac ne plaća doprinose će i dalje dobivati gotovo tri puta više bodova (43,01) nego da plaćaju ove pogodnosti iz obaveznih doprinosa poslodavca (16,68).

**B-Ready se ne oslanja na nepristrasne izvore**

* Konsultacije sa pravnicima i analize preduzeća su jedini izvori informacija za B-Ready u vezi teme rada. Naročito, Svjetska banka je potvrdila da neće tražiti ravnotežu između informacija ili analiza koje dolaze od pravnika koji zastupaju radnike i pravnika koji zastupaju poslodavce.
* Dok se advokati konsultiraju u vezi pitanja *de jure* zaštite radnike i osiguranja javnih usluga, analiza *de facto* uslova zavisi isključivo od ankete koju provodi preduzeće. Time se potkopava analiza: preduzeća ne mogu sama pratiti na primjer učinkovitosti i djelotvornosti inspekcija rada, a imaju očiti interes za brzo rješavanje slučajeva kršenja rada. Radnici su izuzetno zainteresirani za *de facto* rad inspekcija rada i moraju biti uključeni u te aktivnosti.
* Radnici ili organizacije radnika se ne konsultiraju ni u jednom trenutku trajanja procesa istraživanja, a poslovni sektor mora „potvrditi“ svaku informacija koju radnici dostave.